Diari Oficial de la Generalitat Valenciana


Sumari del DOGV 2829, del 18-09-1996 (1996/839232)

DECRET 164/1996, de 3 de setembre, del Govern Valencià, pel qual modifica determinats aspectes del Decret 47/1992, de 30 de març, que establia el currículum de l'Educació Secundària Obligatòria a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/09/03/164/dof/vci/html**

### Dades del document

Número de DOGV
:   2829

Data del DOGV
:   18-09-1996

Secció del DOGV
:   DISPOSICIONS GENERALS

Número del document
:   1996/839232


Data del document
:   03-09-1996

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

DECRET 164/1996, de 3 de setembre, del Govern Valencià, pel qual modifica determinats aspectes del Decret 47/1992, de 30 de març, que establia el currículum de l'Educació Secundària Obligatòria a la Comunitat Valenciana.   
La modificació del Reial Decret 1.007/1991, de 14 de juny, en l'article 3 pel Reial Decret 894/1995, de 2 de juny, permet la possibilitat de diferenciar els ensenyaments de Ciències de la Natura en dues matèries diferents, Biologia i Geologia, i Física i Química, en els cursos 3r i 4t de l'Educació Secundària Obligatòria. Igualment, el bloc de continguts denominat La vida moral i la reflexió ètica, inclòs dins de l'àrea de Ciències Socials, Geografia i Història, s'organitza en el quart curs de l'etapa com a matèria específica amb la denominació d'ètica. Aquesta diferenciació ja està prevista en l'article 5.4.1 i 4.2 del Decret 47/1992, de 30 de març, del Govern Valencià que estableix el currículum de l'Educació Secundària Obligatòria en la Comunitat Valenciana, però no així la possibilitat que ara s'ofereix d'ampliar l'opcionalitat troncal prevista en el quart curs en l'article 5.2.  
Per això, a proposta de la consellera de Cultura, Educació i Ciència i amb la deliberació prèvia del Govern Valencià, en la reunió del dia 3 de setembre de 1996,  
DECRETE  
Article 1  
L'article 5, punt 2 del Decret 47/1992, de 30 de març, del Govern Valencià, pel qual s'estableix el currículum de l'Educació Secundària Obligatòria en la Comunitat Valenciana, queda redactat de la següent forma:  
«Les àrees esmentades seran cursades pels alumnes al llarg dels dos cicles de l'etapa. En el quart curs els alumnes hauran de triar dues de les següents àrees o matèries:  
a) Biologia i Geologia.  
b) Física i Química.  
c) Educació Plàstica i Visual.  
d) Música.  
e) Tecnologia».  
Article 2  
L'article 5, punt 4.2, del decret abans esmentat queda redactat de la següent manera:  
«El bloc de contingut denominat La vida moral i la reflexió ètica, inclòs dins de l'àrea de Ciències Socials, Geografia i Història, s'organitarà en el quart curs de l'etapa com a matèria específica amb la denominació d'Ética, sense perjudici dels restants continguts de l'àrea que hauran d'impartir-se en aquest mateix curs.»  
DISPOSICIó DEROGATòRIA  
Queden derogades totes les disposicions del mateix rang o de rang inferior que s'oposen al que disposa aquest decret.  
DISPOSICIONS FINALS  
Primera  
S'autoritza la Conselleria de Cultura, Educació i Ciència a desplegar el que disposa aquest decret i a regular totes les qüestions que es deriven de la seua aplicació.  
Segona  
Aquest decret entra en vigor l'endemà de la seua publicació en el Diari Oficial de la Generalitat Valenciana.  
València, 3 de setembre de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
La consellera de Cultura, Educació i Ciència,  
MARCELA MIRó PÉREZ


Còpia Permalink ELI